Voltaren alebo Diclobene: Ktoré je lepšie?
Čo je lepšie voltaren alebo diclobene
Dobrý deň.
Ďakujeme za Vašu otázku.
Lieky Voltaren a DIclobene obsahujú rovnakú účinnú látku - diklofenac, viazaný vo forme draselnej  (Voltaren) alebo sodnej soli (Diclobene). Lieky sa vyznačujú protizápalovým a analgetickým účinkom. Výdaj lieku Diclobene je však viazaný na lekársky predpis, preto o vhodnosti jeho užívania musí rozhodnúť výhradne ošetrujúci lekár. V prípade akútnych lokálnych bolestí je vhodný Voltaren emulgel, ktorý sa vyznačuje veľmi dobrou vstrebateľnosťou a tým aj rýchlou úľavou od ťažkostí. V prípade dlhodobých ťažkostí však liečbu vždy indikuje ošetrujúci lekár.
Prajem pekný zvyšok dňa.
S pozdravom
Mgr. Barbora Bičanovská